|  |
| --- |
| 1.1 delavnica: |
| Uspešna šola v očeh učiteljev |

namen delavnice

* Opredeliti uspešno šolo, razmisliti o tem, kako uspešni smo in kaj bi lahko še izboljšali.
* Vključiti vse učitelje v strokovni pogovor, izmenjavo izkušenj in učenje drug od drugega, pri čemer se sliši glas vsakega posameznika.

potek delavnice

* Oglejte si video *Kakšen vzgojno-izobraževalni sistem si želimo?*
* Za omizji oblikujte skupine po 5. **Izberite učitelja gostitelja**, ki bo pri omizju stalen. Gostitelj z učitelji, na podlagi spodnjega vprašanja, izvede **1. krog pogovorov** (10 minut).

VPRAŠANJE:

*Po čem bi prepoznali uspešno šolo? Kaj bi v njej videli, slišali, opazili …?*

* Po zaključenem pogovoru **člani skupine zamenjate omizje**, gostitelj ostane.
* **Gostitelj  z novimi člani** na kratko podeli **ključne ugotovitve** skupine 1. kroga pogovorov ter na podlagi spodnjega vprašanja izvede nov – **2. krog pogovorov** (10 minut).

VPRAŠANJE:

*V čem je vaša šola že uspešna? Kaj bi lahko še izboljšali?*

* **Gostitelj  z novimi člani** zopet na kratko podeli **ključne ugotovitve** skupine 2. kroga pogovorov ter na podlagi spodnjega vprašanja izvede še zadnji – **3. krog pogovorov** (10 minut).

VPRAŠANJE:

*V čem je bila šola, ki ste jo obiskovali kot učenec, uspešna?*

* Člani omizja ob **zaključku 3. kroga pogovorov** povzamete ugotovitve in jih strnete v obliki **kriterijev uspešne šole**.
* Vsako omizje predstavi kriterije, moderator delavnice jih povzame in zapiše na plakat ***Kriteriji uspešne šole****.*
* Po končani delavnici plakat ***Kriteriji uspešne šole*** obesite na vidno mesto v zbornici. Kriterije boste dopolnili z učenci v delavnici 1.2.